Diari Oficial de la Generalitat Valenciana


Sumari del DOGV 9880, del 28-06-2024 (2024/5852)

RESOLUCIÓ de 14 de juny de 2024, del director de l'Agència Valenciana de Seguretat i Resposta a les Emergències, per la qual es concedixen ajudes per a l'exercici 2024, destinades a l'elaboració de nous plans d'emergència o a la revisió dels ja aprovats dels municipis de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9880

Data del DOGV
:   28-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5852


Data del document
:   14-06-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ de 14 de juny de 2024, del director de l'Agència Valenciana de Seguretat i Resposta a les Emergències, per la qual es concedixen ajudes per a l'exercici 2024, destinades a l'elaboració de nous plans d'emergència o a la revisió dels ja aprovats dels municipis de la Comunitat Valenciana. [2024/5852]  
Vistos els expedients tramitats sobre la base de les sol·licituds d'ajudes presentades pels ajuntaments, segons el que s'establix en l'Orde 2/2024, de 3 d'abril, de la Conselleria de Justícia i Interior, per la qual s'aproven les bases reguladores per a la concessió d'ajudes destinades a l'elaboració de nous plans d'emergència o a la revisió dels ja aprovats dels municipis de la Comunitat Valenciana i es convoca la concessió d'ajudes per a l'exercici 2024.  
  
Antecedents de fet  
Primer. La Llei 13/2010, de 23 de novembre, de la Generalitat, de protecció civil i gestió d'emergències, en el títol I, capítol II, regula les competències de les administracions locals en matèria de protecció civil i gestió d'emergències, i establix en l'article 14.1.b la competència dels municipis en l'elaboració i aprovació del pla territorial municipal enfront d'emergències i els plans d'actuació municipal enfront de riscos concrets que els afecten.  
Segon. En l'article 12.1.a de l'esmentada llei, s'establix que correspon a la Conselleria competent en matèria de protecció civil i gestió d'emergències, desenvolupar i coordinar la política i els programes en matèria de protecció civil i gestió d'emergències, segons les directrius emanades del Consell de la Generalitat.  
Tercer. En la disposició addicional de l'esmentada llei, s'establixen els terminis per a l'elaboració i aprovació per part dels municipis del seu Pla territorial municipal enfront d'emergències (PTME) i els seus plans d'actuació municipal (PAM) enfront dels riscos concrets que els afecten. Tots els municipis de la Comunitat Valenciana tenen l'obligatorietat d'elaborar el seu PTME, mentres que l'obligatorietat de l'elaboració dels PAM enfront dels riscos d'inundacions, incendis forestals i sísmic es recull en els corresponents plans especials elaborats per a cadascun d'estos riscos.  
  
Quart. La Conselleria competent en esta matèria ha estat desenvolupant accions, guies i polítiques de suport als ajuntaments per a l'elaboració d'estos plans, però sent conscients de les dificultats de caràcter tècnic principalment, i en altres casos econòmiques, que se'ls plantegen a molts ajuntaments i per a donar suport directament a la seua redacció o revisió va iniciar l'any 2021 la línia de subvenció destinada a l'elaboració de plans o la revisió dels ja existents.  
Quint. Estudiades les sol·licituds i sotmeses a la consideració de la Comissió de Valoració, reunida amb data 23 de maig de 2024, esta ha informat sobre les sol·licituds estimades correctes i les sol·licituds desestimades (segons s'indiquen en els annexos I i II).  
Sext. L'import total de les sol·licituds estimades correctes per al finançament de les despeses d'elaboració de nous plans d'emergència o de la revisió dels ja aprovats ascendix a 833.000,00 euros i no supera la quantia màxima de la subvenció (1.000.000,00 euros).  
  
Fonaments de dret  
Únic. De conformitat amb l'Orde 2/2024, de 3 d'abril, de la Conselleria de Justícia i Interior, i segons les funcions descrites en la Llei 4/2017, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències i, sobre la base de les competències atorgades per l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb el que es disposa en el Decret 122/2017, de 15 de setembre, del Consell, pel qual s'aprova el Reglament orgànic i funcional de l'Agència Valenciana de Seguretat i Resposta a les Emergències, la competència per a resoldre les sol·licituds de subvencions convocades correspon al director de l'Agència Valenciana de Seguretat i Resposta a les Emergències.  
  
Per tot el que antecedix, vista la proposta de resolució formulada per la Comissió de Valoració, així com la normativa anteriorment esmentada, resolc:  
  
Primer  
Concedir a les entitats indicades en l'annex I les quantitats allí indicades, sempre que existisquen fons pressupostaris en la línia pressupostària de subvenció S0522, «Ajudes per a l'elaboració de plans d'emergència en els municipis de la Comunitat Valenciana», en l'aplicació pressupostària G0107.107.221B00, emergències, protecció civil i extinció d'incendis, capítol IV, de l'AVSRE, per un import d'1.000.000,00 €, segons consta en la Llei 8/2023, de 27 de desembre, de pressupostos de la Generalitat per a l'exercici 2024; este lliurament queda, en tot cas, condicionat al compliment per part del beneficiari de les obligacions esmentades en els apartats segon, octau i onzé de l'Orde 2/2024.  
  
  
Segon  
Denegar les subvencions sol·licitades per les persones interessades indicades en l'annex II per les circumstàncies allí assenyalades.  
  
Contra esta resolució, que posa fi a la via administrativa, es podrà interposar potestativament un recurs de reposició davant del mateix òrgan que l'ha dictada en el termini d'un mes, a comptar des de l'endemà de la seua publicació, de conformitat amb el que es disposa en la Llei 39/2015, d'1 d'octubre, de procediment administratiu comú, o bé podrà interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjuí que es puga interposar qualsevol altre tipus de recurs o reclamació que millor convinga al seu interés.  
  
València, 14 de juny de 2024.- El director de l'Agència Valenciana de Seguretat i Resposta a les Emergències: Javier Montero Hernández.